b'\n_START_ARTICLE_\nNaktys Rodant\xc4\x97je (filmas)\n_START_SECTION_\nSiu\xc5\xbeetas\n_START_PARAGRAPH_\nNegalinti susigaudyti savo jausmuose Adriana atvyksta \xc4\xaf ma\xc5\xbe\xc4\x85 paj\xc5\xabrio miestel\xc4\xaf Rodant\xc4\x99 \xc5\xa0iaur\xc4\x97s Karolinoje, tik\xc4\x97damasi praleisti tik sau skirt\xc4\x85 savaitgal\xc4\xaf prabangioje paj\xc5\xabrio viloje, kuri priklauso gerai bi\xc4\x8diulei D\xc5\xbeen. \xc5\xa0ioje ramyb\xc4\x97s oaz\xc4\x97je ji tikisi nusiraminti ir rasti b\xc5\xabdus gyventi toliau \xe2\x80\x93 konflikt\xc5\xb3 ir nesusipratim\xc5\xb3 aplink j\xc4\x85 susikaup\xc4\x97 tiek daugiau, kad tos kelios dienos jai atrodo kaip vienintelis i\xc5\xa1sigelb\xc4\x97jimas, kaip vienintel\xc4\x97 galimyb\xc4\x97 pab\xc4\x97gti nuo nepastovaus ir nepatikimo vyro, kuris nesutinka su skyrybomis, nuo paaugl\xc4\x97s dukters, kuri prie\xc5\xa1inasi ir atmeta bet kokius mamos \xc5\xbeod\xc5\xbeius._NEWLINE_Beveik tuo pa\xc4\x8diu metu, kai Rodant\xc4\x99 pasiekia Adriana, visos \xc5\xbeini\xc5\xb3 tarnybos informuoja apie art\xc4\x97jan\xc4\x8di\xc4\x85 audr\xc4\x85. Tokiu nepalankiu metu \xc4\xaf paj\xc5\xabrio vil\xc4\x85 atvyksta ir gydytojas Polas Flaneris. Viloje jis - vienintelis sve\xc4\x8dias, atvyk\xc4\x99s, prie\xc5\xa1ingai nei Adriana, ne gydyti \xc5\xbeaizd\xc5\xb3 ir i\xc5\xa1spr\xc4\x99sti \xc5\xa1eimynines b\xc4\x97das, o i\xc5\xa1lipti i\xc5\xa1 s\xc4\x85\xc5\xbein\xc4\x99 kamuojan\xc4\x8dios vidin\xc4\x97s kriz\xc4\x97s po nes\xc4\x97kmingos chirurgin\xc4\x97s operacijos darbe._NEWLINE_Dabar, art\xc4\x97jant audrai, du \xc5\xbemon\xc4\x97s, jau\xc4\x8diantys skausm\xc4\x85 ir nesuprantantys, kod\xc4\x97l gyvenimas juos taip bando, susitinka ma\xc5\xbeame kurortiniame miestelyje, izoliuotame audros, ir atranda savyje seniai pamir\xc5\xa1tus jausmus. Kartu jie patiria stebukling\xc4\x85 savaitgal\xc4\xaf \xe2\x80\x93 kelias nepamir\xc5\xa1tamas dienas, kurios, galb\xc5\xabt, pakeis j\xc5\xb3 gyvenimus \xe2\x80\xa6'